הצי הראשון לאוסטרליה

ליטוגרפיה של הצי הראשון שנכנס ל[[מפרץ ג'קסון, 26 בינואר 1788, מאת אדמונד לה ביהאן]]
הצי הראשון לאוסטרליה היה צי שכלל 11 אוניות שיצאו מספיטהד, פורטסמות' ואנגליה ב-13 במאי 1787. הצי הגיע לניו סאות' ויילס, מושבת העונשין הראשונה שהייתה שייכת למדינה אירופאית. צי ההרכב כלל שתי אוניות של הצי המלכותי הבריטי, שלוש אוניות של מזון ואספקה, ושש אוניות נידונים להגליה, שהכילו בין 1,000 ל-1,500 נידונים, נחתים, ספנים, קצינים אזרחיים ואנשים חופשיים, וכמות גדולה של מזון ואספקה. הצי הפליג מאנגליה לדרום-מערב ריו דה ז'ניירו, ואז למזרח קייפטאון דרך האוקיינוס הדרומי ועד למפרץ בוטאני. ההפלגה יצאה לדרך בין התאריכים 18–20 בינואר 1788, וארכה בין 250 ל-252 יום עד ההגעה ליעד הסופי. בין ה-25–26 בינואר 1788, עבר הצי ממפרץ בוטאני לסידני של ימינו.

== היסטוריה ==
=== רקע ותכנון ===
מתחילת המאה ה-17 ועד ל ב-1776, הוגלו אסירים לשלוש עשרה המושבות באמריקה הצפונית. לאחר סיום מלחמת העצמאות של ארצות הברית ב-1783, ארצות הברית שהוקמה בזמן המלחמה סירבה לקבל לשטחה אסירים נוספים.<ref></ref> ב-6 בדצמבר 1785, הוצאו בלונדון פקודות מדבר המלך במועצה כי יש להקים מושבת עונשין בניו סאות' ויילס על אדמות שתבע החוקר הבריטי ג'יימס קוק במסעו הראשון ב-1770.<ref></ref><ref></ref>

מפקד הצי הראשון לאוסטרליה, שלימים היה גם מושל המושבה שתקום, היה האדמירל ארתור פיליפ.<ref></ref> הספינות הגיעו למפרץ בוטאני ב-18–20 בינואר 1788.<ref>Lewis, Baulderstone and Bowan 2011.</ref><ref name="Parker">Parker, 2009.</ref><ref></ref>

העלות המוערכת של הוצאת הצי ושליחתו לאוסטרליה הייתה כ-84,000 ליש"ט (כ-9.6 מיליון ליש"ט נכון לשנת 2015).<ref>O'Brien 1970, p.195</ref><ref></ref>

=== אוניות ===
{| class="wikitable"
! rowspan="2" |שם האונייה
! rowspan="2" |שם האונייה בשפת המקור

! rowspan="2" |סוג
! rowspan="2" |קפטן
! rowspan="2" |מספר אנשי צוות<ref name="King"></ref>
! rowspan="2" |מיקום תחילת המסע
! rowspan="2" |יום הגעה למפרץ בוטאני
! rowspan="2" |ימי הפלגה
! colspan="2" |מספר הנידונים להגליה
|-
!גברים
!נשים
|-
|"אה"מ סופליי"
|HMS Supply
| rowspan="2" |אונייה של הצי המלכותי הבריטי<ref name="auto">Mundle 2014, p. 83</ref>
|סגן הנרי לידגבירד בול
|50
| rowspan="11" |ספיטהד, פורטסמות'
|18 בינואר 1788
|250
|
|
|-
|"אה"מ סיריוס"
|HMS Sirius
|קפטן ג'ון הנטר
|160
|20 בינואר 1788
|252
|
|
|-
|"אלכסנדר"
|Alexander
| rowspan="6" |אוניית נידונים
|דאנקן סינקלייר
|30
|19 בינואר 1788
|251
|210
<small>2 זכו לחנינה</small>
|ללא
|-
|"שארלוט"
|Charlotte
|תומאס גילברט
|30
|20 בינואר 1788
|252
|100
|24
|-
|"פרנדשיפ"
|Friendship
|פרנסיס וולטון
|25
|19 בינואר 1788
|251
|80
|24
<small>הגעה לכף התקווה הטובה בלבד</small>
|-
|"ליידי פנרהין"
|Lady Penrhyn
|וויליאם קרופטון סרוור
|30
| rowspan="2" |20 בינואר 1788
| rowspan="2" |252
|ללא
|101
|-
|"פרינס אוף ויילס"
|Prince of Wales
|ג'ון מייסון
|29
|2
|47
|-
|"סקרבורו"
|Scarborough
|קפטן ג'ון מרשל
|30
|19 בינואר 1788
|251
|208
|ללא
|-
|"גולדן גרוב"
|Golden Grove
| rowspan="3" |אוניית מזון ואספקה
|ויליאם שארפ
|22
| rowspan="3" |20 בינואר 1788
| rowspan="3" |252
|
|
|-
|"פישברן"
|Fishburn
|רוברט בראון
|22
|
|
|-
|"בורודייל"
|Borrowdale
|הובסון ריד
|22
|
|
|}

=== אנשי הצי ===
אנשי הצי כללו ימאים, נחתים ומשפחותיהם, פקידי ממשל ומספר רב של נידונים, כולל נשים וילדים. כלל הנידונים נשפטו והורשעו בבריטניה הגדולה, כאשר רובם הושפטו והורשעו באנגליה. כמו כן, רוב הנידונים נולדו באירלנד, וידוע כי לפחות 14 מאנשי הצי הגיעו משלוש עשרה המושבות באמריקה הצפונית; 12 מאנשי הצי הזדהו כשחורים (ילידי בריטניה, אפריקה, הקריביים, אמריקה הצפונית, הודו, מדינה אירופאית או מושבה).<ref name="Gillen"></ref><ref></ref><ref></ref><ref></ref> בנוסף, לפחות 8 מאנשי הצי הזדהו כיהודים.<ref></ref> בין הפשעים שביצעו הנידונים נכללו פשעי גנבה, עדות שקר, הונאה, תקיפה ושוד. בגין פשעיהם, הם נידונו להגליה בזמנים משתנים, חלקם הוגלו לשבע שנים בלבד, חלקם הוגלו ל-14 שנים, וחלקם הוגלו עד סוף חייהם.<ref></ref><ref></ref>

בכל שש אוניות הנידונים, לא היה ערבוב בין הנחתים לבין הנידונים. רוב משפחות הנחתים נסעו על סיפונה של "פרינס אוף ויילס".<ref></ref> לפחות 11 איש כתבו יומנים, מכתבים וכתבי עת על חוויותיהם במסע לאוסטרליה.<ref></ref>

המספר המדויק של האנשים הקשורים ישירות לצי הראשון מעולם לא פורסם, מאחר שדיווחים על האירוע השתנו מעט. בסך הכל זוהו 1,420 איש שעלו לסיפון בספיטהד במאי 1787, ועל פי ההערכות, רק 1,373 איש ירדו מהסיפון בסידני בינואר 1788. הנתונים הסטטיסטיים הבאים מובאים מהמילון הביוגרפי שכתבה ההיסטוריונית האוסטרלית, מולי גילן:<ref name="Gillen" />

{| class="wikitable"
!
!עלו בפורטסמות'
!ירדו בסידני
|-
|פקידים ונוסעים
|15
|14
|-
|צוותי האוניות
|323
|306
|-
|נחתים
|247
|245
|-
|משפחות הנחתים (לא כולל הנחתים עצמם)
|46
|45 + 9 נולדו
|-
|נידונים להגליה (גברים)
|582
|543
|-
|נידונים להגליה (נשים)
|193
|189
|-
|ילדי הנידונים
|14
|11 + 11 נולדו
|-style="font-weight: bold; background: navajowhite;"
|סך הכל
|1,420
|1,373
|}

על אף ששמותיהם של כל אנשי הצוות של "אה"מ סופליי" ו"אה"מ סיריוס" ידועים, ייתכן ומספר אנשי הצוות בשאר אוניות הצי היה גדול ב-110 אנשים ממה שדווח. אם כך, לפי מידע זה, 1,530 איש יצאו לאוסטרליה, כאשר רק 1,483 איש הגיעו לסידני.

על פי מפקד האוכלוסין הראשון במושבה שהתקיים ב-1788, כפי שדיווח המושל פיליפ ללורד סידני, היו במושבה 1,030 איש, 7 סוסים, 29 כבשים, 74 חזירים, 6 ארנבים ו-7 בקר.<ref></ref> הנתונים הסטטיסטיים הבאים מובאים ממפקד אוכלוסין זה:<ref></ref>
{| class="wikitable"
!
!גברים
!נשים
!ילדים
!סך הכל
|-
|נידונים וילדיהם
|548
|188
|17
|753
|-
|אחרים
|219
|34
|24
|277
|-style="font-weight: bold; background: navajowhite;"
|סך הכל
|767
|222
|41
|1,030
|}
הנתונים הסטטיסטיים הבאים מובאים מספרו של פרקליט ניו סאות' ויילס, דייוויד קולינס, "An Account of the English Colony in New South Wales":<ref> Project Gutenberg.</ref>

המנתח הראשי של הצי הראשון, ג'ון וייט, דיווח על בסך הכל 48 מקרי מוות (ימאי אחד, אשת ימאי אחת, בת ימאי אחד, 36 נידונים, 4 נידונות ו-5 ילדי הנידונים) ו-28 לידות במהלך ההפלגה לאוסטרליה.<ref> Project Gutenberg.</ref>

=== המסע לאוסטרליה ===
"ליידי פנרהין"
רוברט דּוֹד , 1787]]

הצי הראשון עזב את פורטסמות', אנגליה ב-13 במאי 1787.<ref name="Gutenberg FF"></ref> המסע התחיל במזג אוויר נוח.<ref name="Frost165167">Frost 2012, pp.165–167</ref> הצי לווה על ידי הפריגטה הצבאית Hyena עד לקו הגבול הימי של אנגליה.<ref name="Parker7778">Parker 2009, pp.77–78</ref> ב-20 במאי 1787, דווח כי באוניית הנידונים "סקרבורו" תוכנן מרד על ידי אחד מהנידונים. המעורבים לכאורה הוכו ו-2 מהם הועברו ל"פרינס אוף ויילס".<ref name="Parker7778" /> עם זאת, באופן כללי, ברוב המסע, הנידונים התנהגו כראוי.<ref name="Parker7778" /> ב-3 ביוני 1787, הצי עצר בסנטה קרוס שבטנריפה.<ref name="Gutenberg FF" /> על הספינות הועלו מים טריים, ירקות ובשר. פיליפ והקצינים הראשיים התארחו אצל המושל המקומי, בעוד שנידון אחד ניסה להימלט ללא הצלחה.<ref>Parker 2009, p.84</ref> ב-10 ביוני, הצי התחיל להפליג לריו דה ז'ניירו,<ref name="Gutenberg FF" /> תוך ניצול רוחות סחר וזרמי אוקיינוס.

ככל שהצי הפליג דרך האזור הטרופי, מזג האוויר נהיה חם ולח יותר. המצב באוניות המסע היה נורא, בעיקר בשל מציאתם של שרצים וטפילים (בעיקר חולדות, פשפשים, כינים, תיקנים ופרעושים), ולכלוך בעל ריח חזק במי השיפוליים.<ref name="Parker8789">Parker 2009, pp.87–89</ref> בעוד שפיליפ נתן הוראות לפיה יש לשאוב את מי השיפוליים מדי יום ולנקות אותם, ההוראה מעולם לא יושמה באוניית הנידונים "אלכסנדר". בשל כך, מספר נידונים שהיו על האונייה חלו ונפטרו.<ref name="Parker8789" /> סופות גשם טרופיות גרמו לכך שהנידונים לא יכלו להתאמן על הסיפון בשל אי יכולת להתלבש מחדש ולייבש את בגדיהם הרטובים.<ref name="Parker8789" /> כתוצאה מכך, הם הוחזקו בתחתית האוניות, בעיקר במקומות צרים ודחוסים. באוניות שכללו נידונות, הייתה מופקרות רבה בין הנידונים, הצוות והנחתים שהשתולל והתפרע, אף על פי שחלק מהגברים המעורבים נענשו.<ref name="Parker8789" /> באזור ההתכנסות הבין-טרופי, נאלץ פיליפ להגביל את כמות המים לאונייה ל-3 ליטרים ביום.<ref name="Parker8789" /> הצי הראשון הגיע לריו דה ז'ניירו ב-5 באוגוסט.<ref name="Gutenberg FF" /> בזמן הזה, האוניות נוקו ותוקנו, ופיליפ הזמין כמויות גדולות של מזון.<ref name="Frost165167" /> בגדי הנידונות נשרפו בשל הימצאותם של כינים בהם. הן קיבלו בגדים חדשים העשויים משקי אורז<ref name="Frost165167" />. בזמן שהנידונים נשארו על הסיפון, צוותי האוניות חקרו את העיר.<ref>Frost 2012, p.170</ref> נידון ונחת נענשו על כך שהעבירו לתושבים המקומיים רבעי דולרים מזויפים שנעשו מאבזמים ישנים וכפיות פיוטר. ב-4 בספטמבר עזבו את ריו דה ז'ניירו, לכיוון אפריקה הדרומית, וב־13 באוקטובר הגיעו למפרץ טייבל.<ref>Hill 2008, pp.120–123</ref> תחנה זו הייתה האחרונה לפני הגעתם לאוסטרליה, ולכן המשימה העיקרית הייתה להצטייד בצמחים, זרעים ובעלי חיים.<ref name="Parker100">Parker 2009, p.100</ref> בעלי החיים שהועלו מקייפטאון ויועדו למושבה החדשה כללו 2 שוורים, 7 פרות, סוס אחד, 3 סוסות, 44 כבשים, 32 חזירים, 4 עזים ו.<ref name="AE">Chisholm, Alec H. (ed.), The Australian Encyclopaedia, Vol. 4, p. 72, "First Fleet", Halstead Press, Sydney, 1963</ref> בשל העלאתם של בעלי החיים שנרכשו במקום, הנידונות שהיו על אוניית הנידונים "פרנדשיפ" הועברו לאוניות נידונים אחרות. בזמן הזה, לנידונים סיפקו בשר בקר ובשר טרי, לחם וירקות, כדי להגדיל את כוחם למסע ולשמור על בריאותם.<ref name="Parker100" /> המושבה ההולנדית קייפטאון הייתה המושבה האירופית האחרונה שחברי הצי ראו במשך שנים, אולי עד לסוף חייהם.<ref></ref>

הצי שט בתנאים מאתגרים בשל הסופות שיצרו "הארבעים הגועשים". אוניית הנידונים "פרנדשיפ" שטה ביום אחד כ-166 מיילים (כ-267 ק"מ). באחד הלילות נפל ימאי מ"פרינס אוף ויילס" וטבע למוות.<ref name="Parker106108">Parker 2009, pp.106–108</ref> בהמשך, כשהאספקה כמעט אזלה, והיצע הסחורות האחרות (כולל יין) אזל לחלוטין על כמה כלי שיט, הונהגה הקצבת מים בכל אונייה.<ref name="Parker106108" /> ב-4 בינואר 1788, אוניית הנידונים "פרנדשיפ" עברה על פני ארץ ואן דימן.<ref name="Parker106108" /> כשהם התחילו להצפין ולעבור את האי, פרצה סערה שגרמה נזק למפרשים ולתרנים של כמה מהספינות.

ב-25 בנובמבר, פיליפ עבר ל"אה"מ סופליי". עם "אלכסנדר", "פרנדשיפ" ו"סקרבורו", האוניות המהירות ביותר בצי, שהגלו את מרבית הנידונים הגברים, "אה"מ סופליי" נאלצה להתקדם על פני שאר האוניות כדי למצוא מיקום מתאים לרדת מהאוניות, עם מים טובים וכן להכין את הקרקע. לפני התכנית, עליה דנו משרד הפנים והאדמירלים לפני עזיבת הצי,<ref>Frost 2012, p. 174</ref> "אה"מ סופליי" תגיע ראשונה, אנשיה יפנו את הקרקע ויקימו בקתות ומבנים אחרים, לפני הגעת שאר האוניות. עם זאת, היא הגיעה למפרץ בוטאני ב-18 בינואר 1788, מספר שעות לפני שהגיע שאר הצי (3 מתוך 6 אוניות הנידונים הגיעו ב-19 בינואר; שאר האוניות הגיעו ב-20 בינואר), כך שלא בוצעה שום הכנה.<ref>Frost 2012, p.175</ref><ref name="NLAFFTL"></ref>

הצי הראשון לאוסטרליה היה אחד ממסעות הימיים הגדולים בעולם – 11 אוניות שהובילו כ-1,487 אנשים עם אספקה ומזון<ref name="AE" />, הפליגו על פני 4 יבשות, למשך כ-252 ימים במשך יותר מ-15,000 מיילים (כ-24,000 ק"מ), מבלי שאיבדו ספינה אחת. 42 אנשים מתו במסע, ולכן שיעור התמותה של המסע היה קצת יותר מ־3%.

=== ההגעה הסופית לאוסטרליה ===
הצי הראשון מגיע ל[[מפרץ ג'קסון, ב-27 בינואר 1788, על ידי ויליאם ברדלי , קצין מ-"אה"מ סיריוס".]]
תחריט של הצי הראשון ב[[מפרץ בוטאני בסוף המסע ב-1788, מהספר "The Voyage of Governor Phillip to Botany Bay" מאתר ארתור פיליפ.<ref>[https://archive.org/details/thevoyageofgover15100gut The Voyage of Governor Phillip to Botany Bay] (1789)</ref> בחזית "אה"מ סיריוס", אוניות נידונים, כמו "פרינס אוף ויילס", נמצאות משמאלה.]]
עד מהרה התברר כי מפרץ בוטאני לא היה זוהר כמו בתיאוריו של החוקר הבריטי ג'יימס קוק.<ref>Frost 2012, p.177</ref> המפרץ היה פתוח ולא מוגן, המים היו רדודים מדי מכדי לאפשר לאוניות לעגון קרוב לחוף, מים מתוקים היו נדירים והקרקע הייתה דלה מאוד.<ref>Parker 2009, p.113</ref> בזמן זה, נוצר קשר ראשוני עם האבוריג'ינים, שנראו סקרנים, אך חשדנים, כלפי המתיישבים החדשים. באזור היו עצים חזקים להפליא. כאשר הניצולים ניסו לכרות אותם, כליהם נשברו והיה צורך לפוצץ את גזעי העץ מהאדמה באבק שרפה. הצריפים הפרימיטיביים שנבנו עבור הקצינים והפקידים התמוטטו במהירות בסופות גשם. לנחתים היה הרגל להשתכר ולא לשמור על הנידונים כראוי, בעוד שמפקדם, רב-סרן רוברט רוס , הביא את פיליפ לייאוש ביהירותו ועצלנותו. פיליפ חשש כי המושבה הצעירה שלו תחשף להתקפה מצד אבוריג'ינים או כוחות זרים. אף על פי שההוראות הראשוניות שלו היו להקים את המושבה במפרץ בוטאני, הייתה לו, במידת הצורך, את הסמכות להקים את המושבה במקום אחר.<ref name="Museum of Australian Democracy"></ref>

ב-21 בינואר, פיליפ, ג'ון הנטר, ומספר אנשים נוספים, יצאו ממפרץ בוטאני ב-3 סירות קטנות כדי לחקור מפרצים אחרים מצפון.<ref name="Parker115116">Parker 2009, pp.115–116</ref> פיליפ גילה שמפרץ ג'קסון, כ-12 ק"מ צפונית למפרץ בוטאני, מתאים יותר. ניתן לעגן בו אוניות, המים בו מתוקים והאדמה פורייה.<ref name="Parker115116" /> במכתב ששלח פיליפ לאנגליה כתב: . הם חזרו למפרץ בוטאני ב-23 בינואר.<ref name="Parker115116" /> בבוקר ה-24 בינואר, נראתה מחוץ למפרץ בוטאני המשלחת המדעית-צרפתית בהובלת מגלה הארצות ז'אן-פרנסואה לה פרוז. הצרפתים ציפו למצוא מושבה משגשגת בה יוכלו לתקן את אוניותיהם ולחדש את האספקה, ולא צי נידונים שזה עתה הגיע.<ref>Parker 2009, p.118</ref> למרות הקשר בין הקצינים הצרפתים והבריטים, פיליפ ולה פרוז מעולם לא נפגשו. הספינות הצרפתיות עזבו ב-10 במרץ והמשיכו במסען, בהמשך התגלה כי אוניותיהם נטרפו על חופי ואניקורו.<ref>John Dunmore, "Introduction", The Journal of Jean-François de Galaup de La Pérouse, Vol. I, Hakluyt Society, 1994, pp. ccxix–ccxxii.</ref>

ב-26 בינואר 1788, הצי הפליג למפרץ ג'קסון.<ref name="Gutenberg FF" /> באתר שנבחר למעגן היו מים עמוקים בקרבת החוף, הוא היה מוגן מאוד, והגיע אליו זרם מים קטן<ref name="Parker115116" />. פיליפ קרא לו "מפרצון סידני" על שם לורד סידני, מזכיר הפנים הבריטי. לימים נקבע במועד זה "יום אוסטרליה", חג לאומי המציין את תחילת ההתיישבות הבריטית באוסטרליה.<ref name="NADC"></ref> הדגל הבריטי הונף ונלקחה אחזקה רשמית. תחילה, האתר יושב על ידי פיליפ, מספר נידונים ומספר קצינים ונחתים מ"אה"מ סופליי". שאר האוניות של הצי הגיעו למפרצון סידני מאוחר יותר באותו יום.<ref>Hill 2008, p.150</ref> הסופר ומבקר האמנות האוסטרלי, רוברט יוז, העלה בספרו "The Fatal Shore" מ-1986 כי אורגיה התקיימה עם ירידתם של הנידונים מהאוניות. אולם היסטוריונים מודרניים מפקפקים בכך, מאחר שההתייחסות הראשונה לטענה זו הוצגה לראשונה רק ב-1963.<ref></ref><ref></ref>

=== הקשר הראשוני עם המקומיים ===
כשהצי הראשון עגן לראשונה במפרץ בוטאני, המתיישבים החדשים נתקלו באבוריג'ינים.<ref></ref> הם נתקלו פעם נוספת באבוריג'ינים, כשעברו למפרצון סידני בחיפוש אחר תנאים טובים יותר להקמת המושבה.<ref></ref> אף על פי שהמדיניות הרשמית של ממשלת בריטניה ושל פיליפ הייתה ליצור קשרים ידידותיים עם האבוריג'ינים,<ref name="Museum of Australian Democracy" /> פרצו סכסוכים ומתקפות הדדיות בין המתיישבים לאבוריג'ינים, עד ל-1934.<ref></ref><ref></ref>

=== אחרי ינואר 1788 ===
אוניות הצי הראשון לרוב לא נשארו במושבה. חלקן חזרו לאנגליה וחלקן עזבו לנמלים אחרים. חלקן נשארו לשרת את מושל המושבה למשך מספר חודשים, כאשר חלקן נשלחו לאי נורפוק להקמת מושבת עונשין שנייה.
* 1788:
**15 בפברואר - "אה"מ סופליי" הפליגה לאי נורפוק עם מספר קטן של אנשים להקמת יישוב.<ref name="Jordan2014"></ref><ref name="Kirk2012"></ref>
** 5/6 במאי - "שארלוט", "ליידי פנרהין" ו"סקרבורו" הפליגו לסין.<ref name="BladenBritton1893"></ref><ref name="(Surgeon.)1790"></ref>
** 14 ביולי - "בורודייל", "אלכסנדר", "פרנדשיפ" ו"פרינס אוף ויילס" הפליגו חזרה לאנגליה.<ref name="Heaton1879"></ref><ref name="Marshall2010"></ref>
** 2 באוקטובר - "גולדן גרוב" הפליגה לאי נורפוק עם מספר נידונים,<ref name="Bladen1892"></ref><ref></ref> חזרה למפרץ ג'קסון ב-10 בנובמבר, בעוד ש-"אה"מ סיריוס" הפליגה לכף התקווה הטובה בשביל אספקה.<ref name="MeloVaz2016"></ref><ref name="Horsburgh1827"></ref>
** 19 בנובמבר - "פישברן" ו"גולדן גרוב" הפליגו חזרה לאנגליה, כלומר רק "אה"מ סופליי" נשארה במפרצון סידני.<ref name="Barton1889"></ref><ref></ref>
* 1789:
**23 בדצמבר - "אה"מ גרדיאן" (HMS Guardian) הפליגה למושבה עם אספקה, אך פגעה בדרך בקרחון, ולכן היא נאלצה להפליג חזרה לכף התקווה הטובה. היא מעולם לא הגיעה למושבה בניו סאות' ויילס.<ref name="Rusden1897"></ref><ref></ref>
* 1790:
**19 במרץ - "אה"מ סיריוס" נהרסה באי נורפוק.<ref name="Henderson2016"></ref><ref name="ScottPodany1994"></ref><ref name="David1995"></ref>
** 17 באפריל - "אה"מ סופליי" נשלחה לג'קרטה, לצורך אספקת מזון לשעת חירום.
** 3 ביוני - "ליידי ג'וליאנה", הראשונה מבין 6 כלי שיט של הצי השני, מגיעה למפרצון סידני. שאר כלי השיט הנותרים של הצי השני מגיעים בשבועות שלאחר מכן.<ref name="Barton1894"></ref>
** 19 בספטמבר - "אה"מ סופליי" חזרה לסידני לאחר ששכרה את הספינה ההולנדית "Vigilance" כדי שתלווה אותה כשהיא נושאת אספקה ומזון.

=== השורדים האחרונים ===
ב-26 בינואר 1842 העיתון סידני גאזט דיווח כי: <ref></ref> שמותיהם של שלושת המקבלים לא נמסרו לעולם, ועל פי האקדמיים ההודעה התבררה כשקרית, כי לא קיבלה את אישור המושל. בזמן הזה, לפי תיעודים רשמיים, התגוררו לפחות 25 אנשים שהגיעו עם הצי הראשון, כולל מספר ילדים שנולדו בהפלגה. במכתב שקיבל ג'ון מקארטי מהמזכיר הראשי של ניו סאות' ויילס , אדוארד דיז תומסון ב-14 במרץ 1842 נכתב כי: . השורדת האחרונה של הצי, אליזבת ת'אקרי, נפטרה ב-7 באוגוסט 1856.

== מורשת ==
=== אבעבועות שחורות ===
לאחר ההתיישבות של אנשי הצי הראשון, הופיעו האבעבועות השחורות בקרב האבוריג'ינים. קיימת מחלוקת, בקרב היסטוריונים רבים, לגבי דרך וסיבת הפצת המחלה בקרב האבוריג'ינים.

ב-1914, ג'ון קמפסטון העלה את ההשערה שלפיה האבעבועות השחורות הגיעו עם המתיישבים החדשים.<ref name="autogenerated1908">Cumpston, JHL "The History of Small-Pox in Australia 1788–1908", Government Printer (1914) Melb.</ref> מספר חוקרים טענו כי ייתכן שהם ניסו במכוון להפיץ את המחלה בקרב האוכלוסייה המקומית.<ref></ref><ref></ref> למשל כנקמה על התקפותיהם של האבוריג'ינים,<ref name="Bennett, MJ 2009, pg 48">Bennett, MJ, "Smallpox and Cowpox under the Southern Cross: The Smallpox Epidemic of 1789 ...", Bulletin of the History of Medicine, 83(1), Spring 2009, pg 48.</ref> או חלק מהתקפה של חיל הנחתים של ניו סאות' ויילס , שנועדה לפנות את הדרך להתרחבות קולוניאלית.<ref></ref><ref></ref> סגן מנהל האוניברסיטה לביטחון לאומי בארצות הברית, סת' קארוס, כתב ב-2015 כי .<ref></ref>

הרדיו הלאומי , בפודקאסט "Ockham's Razor" משנת 2014 (13 דקות).]]
היסטוריונים אחרים הציעו שהאבעבועות השחורות הגיע יחד עם מבקרים באוסטרליה שלא הגיעו דרך הצי הראשון.<ref></ref><ref></ref><ref name="campbell"/><ref name="willis 2010"></ref><ref></ref> רעיון נוסף שהציעו ההיסטוריונים הוא שייתכן והווירוס של האבעבועות השחורות הגיע בטעות אל האבוריג'ינים, לאחר שבאו במגע עם מרכיב של החיסון נגד המחלה.<ref></ref><ref></ref><ref></ref>

ב-2002, הציעה ההיסטוריונית ג'ודי קמפבל, לאחר שהתייעצה עם הווירולוג פרנק פנר כי האבעבועות השחורות הגיעו לאוסטרליה באמצעות קשר עם דייגים ממקאסאר שבאינדונזיה. באותה תקופה האבעבועות השחורות היו אנדמיות באינדונזיה.<ref name="campbell">Judy Campbell, Invisible Invaders: Smallpox and Other Diseases in Aboriginal Australia 1780–1880, Melbourne University Press, 2002, Foreword & pp 55, 61, 73–74, 181</ref> ב-2011, ההיסטוריון קמפבל מקנייט הביע תמיכה בתאוריה. לדבריו, סבירות גבוהה שהאבעבועות השחורות, כמו מגפות אחרות, הגיעה לסידני על ידי אינדונזים והתפשטה ברחבי היבשת באופן עצמאי.<ref></ref>

תיאוריה נוספת, גם היא במחלוקת, אומרת שהמגפה הזו לא הייתה אבעבועות שחורות אלא אבעבועות רוח, שהובאה במקרה על ידי המתיישבים החדשים, וגם מפניה האבוריג'ינים לא היו מוגנים.<ref></ref><ref></ref><ref>In A. Dirk Moses (ed.)Genocide and Settler Society, Berghahn Books, 2004, p79ff.</ref><ref></ref>

=== הנצחה ===
גן הזיכרון לזכר הצי הראשון
ריי קולינס, בונה באבן, ביקש אישור מ־9 מועצות להקים גן הנצחה לזכר הצי הראשון, ללא עלות. מועצת הפלך של מישור ליברפול הייתה היחידה שהסכימה. האתר שנבחר היה פארק קרוואנים לא פעיל על גדות הנחל , ליד העיירה וולבאדה , בניו סאות' ויילס. בספטמבר 2002 החל קולינס בעבודתו, ובהמשך מועצת הפלך תרמה 28,000 דולר אוסטרלי למיזם. לאורך שבילי הגן, חרט קולינס על לוחות אבן את שמותיהם של כל המתיישבים שהגיעו לאוסטרליה ב-11 האוניות של הצי הראשון. סיפוריהם, חייהם והמפגשים הראשונים עם היבשת מוצגים ברחבי הגן.<ref>[http://www.theage.com.au/travel/travel-factsheet/wallabadah--places-to-see-20081126-6i43.html Wallabadah – Places to See] Retrieved on 4 May 2009</ref> ב-26 בינואר 2005, נפתח הגן כאנדרטה לזכר מתיישבי הצי הראשון.
המונומנט בברייטון-לה-סאנדס
לפני כן, אתר ההנצחה היחיד לזכר הצי הראשון היה מונומנט בברייטון-לה-סאנדס .<ref></ref>

== ראו גם ==
* היסטוריה של אוסטרליה
* 

== לקריאה נוספת ==
<div class="mw-content-ltr">
* 
* 
* 
* 
* 
* 
* 
* 
*
*
</div>

=== בסיפורת ===
<div class="mw-content-ltr">
*James Talbot, The Thief Fleet, 2012, 
*Colleen McCullough, Morgan's Run, 
*Timberlake Wertenbaker, Our Country's Good, 
*Thomas Keneally, The Playmaker, 
*William Stuart Long, The Exiles, (hardcover, 1984) (paperback, 1979) (mass market paperback, 1981)
*William Stuart Long, The Settlers, (hardcover, 1980) (paperback, 1980) (mass market paperback, 1982)
*William Stuart Long, The Traitors, (hardcover, 1984) (mass market paperback, 1981)
*D. Manning Richards, Destiny in Sydney: An epic novel of convicts, Aborigines, and Chinese embroiled in the birth of Sydney, Australia, 
*Marcus Clarke, For the Term of his Natural Life. Melbourne, 1874
</div>

== קישורים חיצוניים ==

<div class="mw-content-ltr">
* [http://www.pcug.org.au/~pdownes/dps/1stflt.htm Complete list of the convicts of the First Fleet]
* [http://firstfleet.uow.edu.au/search.html Searchable database of First Fleet convicts]
* [http://library.sl.nsw.gov.au/search/X?first%20fleet The First Fleet – State Library of NSW]
* [http://acms.sl.nsw.gov.au/item/itemDetailPaged.aspx?itemID=825606 State Library of NSW – First Fleet Re-enactment Company records, 1978–1990: Presented by Trish and Wally Franklin]
* [http://library.sl.nsw.gov.au/search/X?first%20fleet%20re-enactment&searchscope=2 State Library of NSW – First Fleet Re-enactment Voyage 1987–1988]
* [http://www.oceania.org.au/expedition/May%2013th_Speech_Final_Draft_12-05-2016.pdf The First Fleet (1788) and The Re-enactment Fleet (1988) Some Untold History – Dr Wally Franklin and Dr Trish Franklin: An address to celebrate the 229th Anniversary of the sailing of the First Fleet from Portsmouth on 13th May 1787]
* 
* 
* [http://gutenberg.net.au/first-fleet.html Project Gutenberg Australia: The First Fleet]
* [http://www.convictrecords.com.au/ Convict Records]
* [http://www.slq.qld.gov.au/resources/family-history/convicts Convict Transportation Registers Database (Online)] University of Queensland. Accessed 9 February 2015.
* "[https://web.archive.org/web/20180205184724/https://stjohnscemeteryproject.org/collections/st-johns-first-fleeters/ St. John's First Fleeters]" in Michaela Ann Cameron (ed.), [https://stjohnscemeteryproject.org/ The St. John's Cemetery Project], (2018): an edited collection of biographies and profiles on the 50+ First Fleeters buried in Australia's oldest surviving European cemetery: St John's Cemetery, Parramatta
</div>

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:אוסטרליה: היסטוריה
קטגוריה:ניו סאות' ויילס
קטגוריה:אוסטרליה: תחבורה
קטגוריה:הגליה לאוסטרליה
קטגוריה:ענישה